En Alĝerio kaj Turkio, sindikatanoj estis liberigitaj - dank’al vi
#000001
Laboristaj rajtoj estas homaj rajtoj.
#000002
Pasintan mardon, Labourstart ricevis du tre bonajn novaĵojn, kiujn ni deziras dividi kun vi.
#000003
Unue ni eksciis, ke Mourad Ghedia, prezidento de la Nacia federacio de la laboristoj en justico en Alĝerio, kiu estis enkarcerigita la 5an de aprilo, estis liberigita post la internacia kampanjo de la ISP en Labourstart. Kiel skribis al ni lia sindikato, Mourad « rekuniĝis kun sia familio danke al tiuj, kiuj partoprenis la vastan kampanjon de solidareco kaj subteno organizita de amikaj sindikatoj, de LabourStart, kaj de la internaciaj sindikataj organizaĵoj, kiuj interpelaciis la alĝeriajn aŭtoritatojn. Le SNAPAP / CGATA esprimas sian dankemon al ĉiuj, kiuj interpelaciis la registaron kaj la Respublikan Prezidentecon pri la afero Mourad Ghedia. Ĝi tutkore dankas la ISP kaj LabourStart pro ĉiuj streboj mobilizitaj en la internacia kampanjo.
#000004
Samtage, juĝisto de Turkio ordonis la liberigon de Cihan Erdal, kiu ankaŭ estas objekto de nuna kampanjo de LabourStart. Cihan estas libera atendante la konkludon de lia puna proceso. Kiel estis anoncite, « lia liberigo estas kondiĉa... ». Li devas restadi en Turkio kaj sin prezenti ĉe la surloka policejo du fojojn tage. Kvankam temas pri bona novaĵo, Cihan Erdal tamen plu estas submetita je kondiĉoj, kiuj malhelpas lin reiri al sia rezidejo en Otavo, Kanado, kaj apartigas lin de sia edzino kaj familio. Li riskas ankaŭ estontan enkarcerigon sur bazo de akuzoj, kiuj konsistigas evidentajn malobservadojn pri lia libereco je asociiĝo kaj esprimo. En tiaj cirkonstancoj, la lukto daŭras ».
#000006
Labourstart Kampanjo : agadu tuj por helpi al liberigo de Cihan Erdal !
#000007
Se vi ne ankoraŭ faris tion, bonvolu dediĉi momenton por montri vian solidarecon kun Cihan kaj postuli lian rajton reiri en sian hejmon – alklaku ĉi tien :
#000008
Tiuj ambaŭ eventoj estas nova pruvo pri la potenco de la novaj komunikaj teknologioj, kiam ili kongruas kun la tradicia sindikata solidareco. Ambaŭ provizas al ni taŭgajn kialojn fieri pri la laboro efektivigita por subteni la enkarcerigitajn sindikatanojn, ne nur en Alĝerio kaj Turkio, sed ĉie en la mondo.
#000009
Kiel vi eble scias, LabourStart lanĉas nun sian jaran monalvokon. La sindonemo de la individuaj sindikatanoj kaj de viaj sindikatoj senĉese mirigas nin kaj faras nin dankemaj.
#000010
Bonvolu legi plu kaj donaci tion, kion vi povas - alklaku ĉi tien (en la angla) :
#000011
Dankon – kaj solidarecon por ĉiam !
#000012
Ĉiuj scias, ke la respondo de la brazila registaro al la krizo de Kovim-19 estis unu el la plej mistrafa en la mondo. Mortiga miksaĵo de neado, publika malobservado de la interpersona distanciĝo rekomenditaj de la Monda Organizaĵo pri Sano, kaj aktiva sabotado pri akirado de vakcinoj.
#000014
La sanitaraj aŭtoritatoj de la Ŝtato San-Paŭlo ne preparis la sansistemon kvankam ili sciis, ke la Kovim-19 disvastiĝas.
#000015
En marto 2020, la sindikato de la sanlaboristoj Sindsaúde-SP devis iri al la tribunalo, por ke la Ŝtatsekretario pri sano konsentu pri kunsido por priparoli la aranĝojn kontraŭ la pandemio, interalie pri la manko de materialoj pri individua protektado (MIP), kaj la testoj pri Kovim-19 por la laboristoj de la sansektoro.
#000016
Pluraj plendoj koncerne la mankon de MIP kaj la terurajn laborkondiĉojn estis publikigitaj en la amaskomunikiloj. La sindikataj gvidantoj Edson Fedelino kaj Marilurdes Silva de Faria estis intervjuitaj kaj menciitaj. Anstataŭ diskuti kun la laboristoj kaj ties sindikato por solvi tiujn problemojn, ilia dunganto decidis interrompi ilian laboron dum 30 tagoj sen salajro.
#000017
Bonvolu subteni tiujn sindikatajn gvidantojn, postulante tujan nuligon de la provizora eksigo de Edson kaj Marilurdes el ilia laborposteno.
#000018
La rajto de tiuj ambaŭ sanlaboristoj alparoli la amaskomunikilojn estas protektata de la brazila laborjuro, la brazila konstitucio kaj la Konvencio 98 de la Internacia Organizaĵo de Laboro koncerne la rajton al organizado kaj kolektiva intertraktado, ratifita de Brazilo la 18an de novembro 1952, kaj la Konvencio 151 pri la interrilatoj en laboro (publika servo), ratifita de Brazilo la 15an de junio 2010.
#000020
O direito destes dois trabalhadores da saúde de falar aos meios de comunicação é protegido pela legislação trabalhista brasileira, pela Constituição Brasileira e pela Convenção 98 da Organização Internacional do Trabalho sobre o direito de sindicalização e negociação coletiva, ratificada pelo Brasil em 18 de novembro de 1952 e Convenção 151 Convenção Relativa à Proteção do Direito de Organização e aos Processos de Fixação das Condições de Trabalho na Função Pública, ratificada pelo Brasil em 15 de junho, 2010.
#000022
Partnerece kun la Internacio de la Publikaj Servoj, tutmonda federacio, kiu grupigas pli ol 700 sindikatojn kaj reprezentas 30 milionojn da laboristoj en 154 landoj kaj Sindsaúde-SP, la sindikato de la sanlaboristoj, kiu reprezentas 25 000 laboristojn en San-Paŭlo.
#000023
En junio 2020, Yachiyoda Alloy Wheel Co. Ltd maldungis 32 membrojn de la sindikato aliĝinta al la Konfederacio de la Industriaj Laboristoj de Tajlando (KILT). Kiam la aktivecoj de la entrepreno estis interrompitaj dum 4 semajnoj en majo kaj junio 2020, la sindikatanoj rifuzis sekvi la instrukciojn de la entrepreno, kiu trudis la laboristojn peti helpon de fonduso. Tiu ĉi intencis pagi al ili nur 62% el iliaj salajroj. En septembro 2020, la entrepreno maldungis 5 sindikatajn gvidantojn, inter kiuj Pichetsak Kansorn, Sakchai Sritanai kaj Sarawut Sunornkum. Ili estis akuzitaj, ke ili petis de membroj de la sindikato, ke ili infektu la produktadon de radoj en forno. La sindikato refutis la senbazan aserton. La entrepreno insistis pri la fakto, ke ĝi ne volas sindikaton.
#000025
Mi subtenas la alvokon de la KILT kaj IndustriALL, kiuj postulas de Yachiyoda, ke ĝi reenpostenigu la 37 sindikatanojn kun nepagitaj salajroj, avantaĝoj kaj kromsalajroj pro servodaŭro. Mi urĝe petas de Yachiyoda, ke ĝi metu finon al la sindikata malkonstruado, kaj organizu socialan dialogon por diskuti pri la reenpostenigo kun la sindikato.
#000026
kaj IndustriALL, kiu reprezentas 50 milionojn da laboristoj en 140 landoj en la sektoroj de minoj, energio kaj industrio, forto de universala solidareco, kiu luktas por pli bonaj laborkondiĉoj kaj sindikataj rajtoj en la tuta mondo.
#000028
De post la 28-a de aprilo 2021, la kolombia popolo plenumas ĝeneralan strikon. Tiu striko komenciĝis reage al imposta reformo, kiu celis kreskigi enspezojn, plialtigante la akcizojn de la bazaj nutraĵoj kaj de la esencaj servoj kiel akvo, elektro, gaso kaj sanigo.
#000030
La striko komenciĝis postulante intertraktadon koncerne la urĝan planon prezentitan al la registaro fare de la Nacia komitato de striko. Vastaj sektoroj de la loĝantaro, inkluzive de la sindikato ISP de Kolombio, kaj aparte la junularo, partoprenis amase al la manifestacioj sur la stratoj de la lando.
#000031
La registaro de Ivan Duque respondis per represio kaj drastaj perfortoj. La Nacia komitato de striko denuncis almenaŭ 2 387 kazojn da policaj perfortoj, 50 mortintojn, 578 vunditojn (inter kiuj 40 viktimojn ĉe la okuloj), 524 malaperintojn, 1 200 arbitrajn enkarcerigojn, 21 kazojn da seksperfortoj kontraŭ virinoj kaj 87 kazojn da genraj perfortoj de post la komenciĝo de la mobilizado, kio konsistigas humanitaran krizon je grandamplekso.
#000032
Sed la kolombianoj plu surstratiĝas kaj estas venkantaj. La imposta reformo estis forlasita, la ministro pri financoj eksiĝis kaj la kontestita leĝprojekto celanta privatigi la sansektoron estis forlasita.
#000033
La rajto pace manifestacii estas fundamento de la demokratio.
#000034
Kuniĝu kun la kolombia popolo por postuli de la registaro, ke ĝi ĉesigu la ŝtatan perforton, komencu tuj intertraktadojn kun la Nacia komitato de striko kaj respondu favore al la petoj de la Interamerika komisiono pri Homaj rajtoj (IKHR) kaj de la Alta Komisaro de la Unuiĝintaj Nacioj pri Homaj Rajtoj pri laborvizitoj en Kolombio.
#000035
Exijo al gobierno colombiano que ponga fin inmediatamente a la violencia contra los manifestantes y que inicie negociaciones con el Comité Nacional de Paro. El derecho a la protesta pacífica es fundamental para la democracia.
#000036
La oferta de la Comisión Interamericana de Derechos Humanos (CIDH) de visitar Colombia debe ser aceptada sin más demora.
#000037
Mi postulas de la kolombia registaro, ke ĝi tuj ĉesigu la perforton kontraŭ la manifestaciantoj kaj komencu intertraktadojn kun la Nacia komitato de striko. La rajto pace manifestacii estas fundamento de la demokratio.
#000038
La peto de la Interamerika komisiono pri Homaj rajtoj (IKHR) iri al Kolombio estu senprokraste akceptita.
#000039
Partnerece kun Internacio de la Publikaj Servoj, internacia sindikata federacio, kiu grupigas pli ol 700 sindikatojn, kaj reprezentas 30 milionojn da laboristoj en 154 landoj, kaj la kolombiaj aliĝintoj de la ISP.
#000040
De septembro 2020, Cihan Erdal, membro de la surloka sekcio 4600 de la SCFP, estas maljuste enkarcerigita en Turkio. La SCFP premas la kanadan registaron, ke ĝi subtenu Cihan Erdal, kiu prepariĝas al sia proceso, kiu okazos en majo. La SCFP ankaŭ petas de la Federala registaro fari ĉiujn siajn eblojn por akiri lian liberigon kaj lian revenon al Kanado en plena sekureco. La venontaj semajnoj estos decidigaj. Ni devas fari tiel, ke la defendo de Cihan Erdal fariĝu prioritato de agado por la turka registaro.
#000041
La nacia prezidento de la SCFP, Mark Hancock, kaj la nacia kasisto-sekretario Charles Fleury, sendis leteron al la kanada ministro pri fremdaj aferoj Marc Garneau, en kio ili postulas tri precizajn aranĝojn, krom ripeto de la alvoko jam lanĉita pasintan aŭtunon fare de la SCFP, postulante de Kanado, ke ĝi defendu la interesojn de Cihan Erdal.
#000042
Vi povas helpi nin, memorigante al la prokuroro de Ankaro, al la turka ministro pri Justico kaj al la turka prezidento la devigojn de ilia lando koncerne la personajn rajtojn, instigi ilin liberigi Cihan Erdal, kaj ebligi al li reveni hejmen.
#000043
Nia solidareco helpos Cihan reveni hejmen en plena sekureco.
#000044
Mi skribas al vi por atentigi vin pri la kazo de Cihan Erdal, universitatano kaj sindikatano, kiu estas malliberigita en Turkio de post lia aresto la 25-an de septembro 2020 kune kun aliaj universitatanoj, aktivuloj kaj opoziciaj politikuloj. Urĝas, ĉar lia proceso komenciĝos la 18an de majo 2021.
#000045
Cihan Erdal estas doktoriĝanta studento ĉe la universitato Carleton. Li loĝas en Kanado de 2017. Li reiris al Turkio en 2020 por viziti sian familion kaj fari surlokan laboron kadre de siaj doktoraj studoj. Cihan Erdal estis maljuste arestita kaj malliberigita surbaze de falsaj akuzoj, laŭ kiuj « li intence kaj memvole kontribuis al la plenumo de kontraŭleĝaj agoj okazintaj inter la 6an kaj 8an de oktobro 2014 (manifestacioj de Kobani) ». La akuza akto entenas nur du elementojn de pruvo kontraŭ li : du publikigaĵojn en Fejsbuko. Neniu el ili rilatas al la manifestacioj.
#000046
Mi postulas liberigon de Cihan Erdal, konforme kun la artikolo de 2018 de la Eŭropa Kortumo pri Homaj rajtoj, konfirmita de la artikolo de ties granda ĉambro de la 22a de decembro 2020. Ĉiuj akuzoj kontraŭ li kaj la aliaj membroj de lia partio enkarcerigitaj estu forlasitaj.
#000047
Kadre de la lasta agadplano por la personaj rajtoj, la engaĝiĝoj de Turkio inkludas la respekton de lia supoza senkulpeco, kaj pli rapidan procezon por mallongigi la daŭron de lia provizora mallibereco. Mi esperas, ke Turkio prenos tujajn aranĝojn por liberigi Cihan Erdal sen kondiĉoj, kaj atentos pri lia reveno hejmen en Kanado en plena sekureco.
#000048
Partnerece kun la Kanada sindikato de la dungitoj en la publika sektoro. Pli granda kanada sindikato.
#000049
Mourad Ghedia, prezidanto de la SNAPAP / CGATA, sindikato de la laboristoj en la justica sektoro, estis arestita kaj provizore enkarcerigita en la malliberejo El-Harrach. Partoprenu al la kampanjo de LabourStart, postulante lian tujan liberigon.
#000050
S° Ghedia profesie aktisto, jam estis maldungita en 2012 dum preskaŭ tri jaroj kun 57 aliaj personoj pro striko, sen proceduro nek pravigaj dokumentoj.
#000051
La libereco pri striko estas fundamenta civila rajto kaj esenca aldono al la asociiĝa libereco. La enkarcerigo de sindikataj gvidantoj pro kialoj ligitaj al legitimaj postuloj konsistigas gravan obstaklon al la plenumado de iliaj rajtoj kaj malobservas la asociiĝan liberecon.
#000052
Ni denuncas la arbitran arestadon kaj la enkarcerigon de Mourad Ghedia kaj alvokas la alĝerian registaron liberigi lin tuj, forlasi ĉiujn punajn akuzojn kontraŭ li kaj respekti la internaciajn konvenciojn regule ratifikitajn de Alĝerio.
#000053
Mi petas de la alĝeria registaro, ke ĝi tuj liberigu Mourad Ghedia kaj forlasu ĉiujn punajn akuzojn kontraŭ li post arbitra arestado, ĉar li uzis siajn fundamentajn rajtojn.
#000054
Mi ankaŭ postulas de la registaro, ke ĝi respektu la internaciajn konvenciojn regule ratifikitajn de via lando. La libereco pri striko estas fundamenta civila rajto kaj esenca aldono al la asociiĝa libereco.
#000055
Partnerece kun la Internacio de la Publikaj Servoj (IPS) , tutmonda federacio, kiu grupigas 700 sindikatajn organizaĵojn, reprezentantajn 30 milionojn da laboristoj en 154 landoj,
#000056
Labourstart : plu aktivaj kampanjoj en Esperanto - Aprilo 2021
#000057
Laboristaj rajtoj estas homaj rajtoj. Bonvolu esprimi vian solidarecon, subskribu tiujn retkampanjojn.
#000058
Jordanio: Labourstart Kampanjo: nova registara represio kontraŭ la rajtoj de la instruistoj
#000063
Ukraino: Labourstart Kampanjo: la laboristoj ne ricevis salajrojn de antaŭ tri jaroj
#000064
UNI-Komerco invitas la sindikatojn, la laboristojn kaj aktivulojn pri Homaj rajtoj kaj pri Laboro el la tuta mondo, postuli tuj de Metro A.G., ke ĝi reenpostenigu Tahir Mehmood, ĝenerala sekretario de la sindikato de la dungitoj de Metro Habib en Pakistano. Metro A.G estas germana multnacia entrepreno pri pogranda komerco de nutraĵaj varoj en 26 landoj en la mondo, sub la ŝildoj METRO kaj MAKRO, inkluzive de Pakistano, kie la laboristoj de Metro luktas de antaŭ sep jaroj por akiri kolektivan konvencion. La estraro de Metro-Pakistano kondukis kampanjon de kontraŭ-sindikata subpremado, timigante kaj persekutante la sindikatajn gvidantojn per avertoj, avizoj, ŝanĝoj de laborloko, profesia statuso, kaj maldungoj. Dum tiuj lastaj jaroj, pluraj sindikataj gvidantoj estis maldungitaj fare de Metro-Pakistan, inkluzive de ĉiu ĝenerala sindikato elektita de la sindikato de 2013. Pli frue, Metro maldungis Tahir Mehmood (la ĝeneralan surlokan sindikatan sekretarion) en februaro 2021 pro malasidueco okazinta en 2017. Tahir estas dungito de Metro-Pakistano de antaŭ 10 jaroj. Vi povas subteni Tahir kaj la pakistanajn laboristojn, sendante mesaĝon al la CHRO kaj la loka estraro de Metro ; kaj postulante reenpostenigon de Tahir, ke ĝi ĉesigu la kontraŭ-sindikatan subpremadon, kaj intertraktadu kun la sindikato por akiri kolektivan konvencion.
#000067
Mi eksciis, ke Tahir Mehmood, ĝenerala sekretario de la sindikato de la dungitoj de Metro Habib estis antaŭnelonge maldungita. Mi bedaŭrinde konstatas, ke Metro-Pakistano rifuzas de antaŭ 7 jaroj respondi al la peto de la laboristoj akiri kolektivan konvencion kaj maldungas multajn sindikatajn aktivulojn anstataŭ konsenti pri iliaj justaj postuloj. Mi petas de vi, tuj adopti la necesajn aranĝojn kaj agadi tiel, ke Metro-Pakistano respektu la sindikatajn rajtojn, komencu verajn intertraktadojn kun la sindikato kaj reenpostenigu la sindikatajn gvidantojn maldungitajn, interalie Tahir Mehmood.
#000069
Partenerece kun UNI-Komerco, UNI Global Union estas internacia sindikata federacio, kiu reprezentas pli ol 20 milionojn da laboristoj en pli ol 150 landoj, ĉefe dungitaj en la sektoro de servoj. UNI-Komerco estas unu el la sektoroj de UNI Global Union, kiu reprezentas pli ol 160 sindikatojn kaj pli ol 4 milionojn da laboristoj dungitajn en podetala kaj pogranda komerco.
#000070
Alĝerio : sindikataj virinoj enkarcerigitaj estas liberigitaj dank’al internacia kampanjo
#000071
Koran dankon al pli ol 8 000 inter vi, kiuj sendis mesaĝojn subtene al la alĝeriaj kaj malliberulinoj pro opinio Dalila Touat kaj Namia Abdelkader (en 23 lingvoj, inter kiuj Esperanto)
#000072
Ni povas nun anonci al vi bonegan novaĵon : la proceso de Dalila estis prokrastita dum Namia estis liberigita ĉi-semajne.
#000073
Nassira Ghozlane, ĝenerala sekretario de la SNAPAP, skribis al la ISP por danki ŝin, ke ŝi kondukis «kampanjon efikan, influhavan kaj sukcesan».
#000075
Vi povas agadi, tiel ke ni akiru aliajn venkojn rekrutigante aliajn membrojn de via sindikato por subteni niajn aliajn kampanjon.
#000076
Bonvolu kontroli, ĉu vi kaj aliaj membroj de via sindikato subtenis la aliajn kurantajn kampanjojn en LabourStart :
#000077
Kaj bonvolu dividi tiun bonan novaĵon kun viaj amikoj, familianoj kaj sindikataj kolegoj.
#000078
Fine de novembro pasintjare, Labourstart petis de vi subteni la laboristojn de Kirgizio, kiuj luktas por malhelpi adopton de nova leĝo, koncerne la sindikatojn de ilia lando.
#000081
Tiu nova leĝo senigus la laboristojn je rajtoj pri libereco de asociiĝo, trudus la internan strukturon de la sindikatoj kaj metus la sindikaton sub la kontrolo de la Ŝtataj organoj.
#000082
Kiam la sindikatoj protestis kontraŭ la nova leĝo, la aŭtoritatoj punpersekutis la sindikatajn gvidantojn. La gvidantoj kaj sindikataj aktivuloj fariĝas celo de arestadoj, konstantaj pridemandadoj, provokoj kaj premoj. La oficejoj de la sindikatoj kaj la hejmoj de la sindikataj gvidantoj estis detruitaj kaj la kontoj de la sindikatoj konfiskitaj.
#000083
Kadre de la tutmonda sindikata rebato, kampanjo estis lanĉita en LabourStart. Ĝi estis publikigita en 20 lingvoj kaj 6 216 inter vi subtenis ĝin.
#000084
Kaj nun, ni havas bonajn novaĵojn :
#000085
La adopto de la nova leĝo pri la sindikatoj estis senlime prokrastita.
#000086
Nia kampanjo kaj la protestoj de la tutmondaj sindikatoj helpis.
#000087
En mesaĝo ricevita de niaj fratoj kaj fratinoj de Kirgizio, estas legeble «Ni esprimas nian profundan dankemon al ĉiuj, kiuj aktive partoprenis al la kampanoj, kaj sendis solidarecajn mesaĝojn».
#000088
Ni ankaŭ estis informitaj, ke la «Misio pri kontrolo de la laborrajtoj en Centra Azio plu prigardos la efektivigon de la fundamentaj konvencioj de la Internacia Organizaĵo de Laboro (IOL) koncerne la laboron, ratifitaj de Kirgizio».
#000089
Tio estas bonega novaĵo por la laboristoj de Kirgizio - kaj ankaŭ por la internacia sindikata movado.
#000090
Tio demonstras unu plian fojon la potencon de la internacia solidareco.
#000091
Dankon subteni daŭre niajn kampanojn.
#000092
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000094
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000096
Voir le profil de neniammilitointerni sur le portail Overblog
#000097